An fara kada kuri′u a zaben shugaban kasar Masar | Labarai | DW | 26.05.2014
An fara kada kuri'u a zaben shugaban kasar Masar
Tsawon yini biyu ne dai, Misirawa za su kwashe a zaben shugaban kasar da ke gudana, wanda tuni ake ganin dan takara Al-Sissi ne zai yi nasara.
A wannan Litinin Misirawa ke kada kuri'a don zaben shugaban kasar da zai maye gurbin zababban shugaba Mohammed Mursi, wanda sojoji suka kifar a bara, a daidai lokacin da ra'ayoyin 'yan kasar ke rabuwa biyu, kan kada kuri'a ko kaurace ma ta. Tuni dai ake ganin cewa tsofon babban kwamandan sojojin kasar Abdel Fattah al-Sissi dan shekaru 59 da haifuwa ne, zai lashe zaben.
Tuni da ma ake ganin tamkar dai shi ne ke jagorancin wannan kasa, tun bayan da ya hambare gwamnatin shugaban kasar Mohamed Morsi, watanni 11 da suka gabata, kuma ya sa aka kulle shi tare da tarin tuhume-tuhume.
Da dama dai daga cikin 'yan kasar ta Masar ke ganin cewa Al-Sissi ne zai iya kawo zaman lafiya a wannan kasa, da ke fama da rigingimu barkatai yau da shekaru uku da suka gabata yayin da wasu kuma ke kallon abokin takarar tashi Hamdeen Sabbahi, a matsayin wani jeka na yika, duk kuwa da cewa ya dage wajan yakin neman zaben da ya gudana a wannan kasa.
Muhimman kalmomi Masar, Al-Sissi, Hamdeen Sabbahi, Mohammed Mursi
Permalink https://p.dw.com/p/1C6pj
Al-Sissi ya nada sabbin ministoci 14.06.2018
Shugaban Masar Abdel-Fattah al-Sissi ya rantsar da sabuwar majalisar ministocinsa mai mambobi 32 wadda Mostafa Madbouli zai jagoranta.
Masar ta nemi taimakon Jamus 29.10.2018
Shugaba Abdel Fatah al-Sissi wanda ke ziyarar aiki a Jamus ya gana da shugaban kasar Frank-Walter Steinmeier da kuma kakakin majalisar Dokokin Kasar Wolfgang Schaeuble a wannan Litinin.
Yarima bin Salman na rangadin kasar waje 27.11.2018
A karon farko tun bayan tuhumar kisan dan jarida Jamal Khashoggi, yarima mai jiran gadon saudiyya Mohammed bin Salman na rangadi a wasu kasashen Larabawa.